ટ્રમ્પે માઇક પોંપેયને સીઆઈએ પ્રમુખ અને પૂર્વ કમાન્ડર જેમ્સ મૈટિસને સંરક્ષણ મંત્રી બનાવીને ઘણી બાબતો સ્પષ્ટ કરી છે. આ બંને ઓબામાની મધ્ય-પૂર્વ નીતિ, ખાસ કરીને ઇરાન સંબંધિત નીતિના કડક ટીકાકાર રહ્યા છે. મૈટિસ અને પોંપેય બંનેએ જુલાઈ ૨૦૧૫માં વર્ષોની મહેનતને અંતે થયેલી ઇરાન પરમાણુ સમજૂતીનો વિરોધ કર્યો હતો. ઇરાક અને અફઘાનિસ્તાનમાં અમેરિકી સેનાનું નેતૃત્વ કરી ચૂકેલા મૈટિસ મધ્ય-પૂર્વની સ્થિરતા અને શાંતિ માટે આઇએસ અને અલ-કાયદા તરફથી ઇરાનને મોટો ખતરો છે એવું માનતા હતા.